અમદાવાદમાં આવેલા શિવરંજની બીઆરટીએસ પાસે એક પોલીસવાળાએ રિક્ષા ચાલકને ઢોર માર માર્યો હોવાનું સામે આવ્યું છે. આ પોલીસવાળા દ્વારા રિક્ષા ચાલકને મારતો એક વીડિયો સોશિયલ મીડિયામાં વાયરલ થયો છે. ખાખી વર્દીમાં છુપાયેલી આ ગુંડાગર્દીએ લોકોને પણ વિચારતી કરી દીધી છે. જાહેરમાં રિક્ષા ચાલકને ડંડાથી ફટકાર્યા બાદ પણ તે પોલીસવાળાનો ગુસ્સો શાંત ન થયો અને ત્યાર બાદ પોલીસ રિક્ષાચાલક વિરુદ્ધ કાર્યવાહી કરવા માટે પોલીસ વાનમાં બેસાડીને લઇ ગઇ હતી. જો કે આ ઘટનાની સોશિયલ મીડિયામાં ઘણી આલોચના કરવામાં આવી રહી છે. ઘણા લોકો સવાલ પણ ઉઠાવી રહ્યા છે કે વર્દીની આડમાં પોલીસવાળાની ગુંડાગર્દી ક્યા સુધી ચાલશે?